CELEX: C2007/315/31
Language: hu
Date: 2007-12-22 00:00:00
Title: C-355/06. sz. ügy: A Bíróság (második tanács) 2007. október 18-i ítélete (a Gerechtshof te Amszterdam [Hollandia] előzetes döntéshozatal iránti kérelme) – J. A. van der Steen kontra Inspecteur van de Belastingdienst Utrecht-Gooi/kantoor Utrecht (Hatodik HÉA-irányelv – Önálló gazdasági tevékenység – Korlátolt felelősségű társaság – A társaság tevékenységeinek egyetlen, ügyvezetőként, tagként és alkalmazottként eljáró természetes személy általi folytatása)

22.12.2007   
            
            
               HU
            
            
               Az Európai Unió Hivatalos Lapja
            
            
               C 315/19
            
         A Bíróság (második tanács) 2007. október 18-i ítélete (a Gerechtshof te Amszterdam [Hollandia] előzetes döntéshozatal iránti kérelme) – J. A. van der Steen kontra Inspecteur van de Belastingdienst Utrecht-Gooi/kantoor Utrecht
   (C-355/06. sz. ügy) (1)
   
   (Hatodik HÉA-irányelv - Önálló gazdasági tevékenység - Korlátolt felelősségű társaság - A társaság tevékenységeinek egyetlen, ügyvezetőként, tagként és alkalmazottként eljáró természetes személy általi folytatása)
   (2007/C 315/31)
   Az eljárás nyelve: holland
   A kérdést előterjesztő bíróság
   Gerechtshof te Amszterdam
   Az alapeljárás felei
   
      Felperes: J. A. van der Steen
   
      Alperes: Inspecteur van de Belastingdienst Utrecht-Gooi/kantoor Utrecht
   Tárgy
   Előzetes döntéshozatal iránti kérelem – Gerechtshof te Amszterdam – A tagállamok forgalmi adóra vonatkozó jogszabályainak összehangolásáról – közös hozzáadottértékadó-rendszer: egységes adóalap-megállapításról szóló, 1977. május 17-i 77/388/EGK hatodik tanácsi irányelv (HL L 145., 1. o.; magyar nyelvű különkiadás 9. fejezet, 1. kötet, 23. o.) 4. cikke (1) bekezdésének értelmezése – Az önálló gazdasági tevékenység fogalma – Természetes személy, akinek egyedüli tevékenysége valamely korlátolt felelősségű társaság minden ügyvezetői, tulajdonosi és alkalmazotti tevékenységének konkrét végrehajtása
   Rendelkező rész
   A természetes személy, aki az adóalany társaság – amelynek továbbá egyedüli tagja, ügyvezetője és „alkalmazott munkatársa” – nevében és javára vállalt munka összességét végzi az őt e társasághoz kötő munkaszerződés alapján, a tagállamok forgalmi adóra vonatkozó jogszabályainak összehangolásáról – közös hozzáadottértékadó-rendszer: egységes adóalap-megállapításról szóló, 1977. május 17-i 77/388/EGK hatodik tanácsi irányelv 4. cikke (4) bekezdése második albekezdése alkalmazásában maga nem minősül a szóban forgó irányelv 4. cikkének (1) bekezdése szerinti adóalanynak.
   
      (1)  HL C 294., 2006.12.2.